Viborger Samler, 1846-04-28
J "Folkebladet" læses en interessant Afhandling af Dr. med. Kayser: "Om Selvmord i Kongeriget Danmark hvoraf vi tillade os at uddrage følgende Resultater J Decenniet 183544 er der i Kongeriget forekommet 2809. Selvmord, hvori er indbefattet de Tilfælde, der ere begaaede i Afsindighed. J Begyndelsen af dette Decennium vare Selvmord i stadigt Tiltagende; Antallet steeg bestandig, indtil Aaret 1840, som frembød et mindre Antal (261) end de nærmest foregaaende, og naaede i 1841 sit Høieste (337), hvorpaa det igjen aftog jævnt i de 3 paafølgende Aar. - Hyppigheden af Selvmord er meget forskjellig i Landets forskjellige Deele. Medens der saaledes i Kjøbenhavn i Gjennemsnit aarlig kommer 45,3 Selvmord paa 100,000 Jndbyggere, kommer der i Landets 19 Amter tilsammentagne kun 19, paa samme Antal Jndvaanere, altsaa ikke engang det Halve. Amterne frembyde ligeledes indbyrdes store Forskjelligheder; medens Skanderborg Amt, i hvilket Selvmord er sjeldnest, kun tæller 11,2 paa 100,000 Jndbyggere, tæller derimod Kjøbenhavns Amt, i hvilket det er hyppigst, næsten 3 Gange saa mange, nemlig 31, paa det samme Antal Jndvaanere. – Selvmord er næsten dobbelt saa hyppigt i Kjøbstæderne som paa Landet, og næsten 3 Gange saa hyp rigt i Kjøbenhavn. Vi have her et mærkeligt Exempel paa den Jndflydelse, Bylivet udøver paa Mennesket; i hvilken Grad det fremmaner de onde Magter, som især true Menneskets Moralitet og gribe forstyrrende ind i det aandelige Liv. Mange kunde maaskee fristes til at opkaste det Spørgsmaal, om man ikke for denne Priis for dyrt betaler de Goder, Bylivet i andre Henseender yder. Svaret maatte da blive, at det hverken i den ene eller anden Henseende udøver nogen bestemt Jndvirkning, at det kun ved de mange Midler, der staae til dets Raadighed, i høi Grad vækker alle aandelige Kræfter, saavel de gode som de onde, og at man, da Byerne ikke alene ere Demoralisationens, men ogsaa Humanitetens og Civilisationens Hovedsæder og Centra, i dem maa finde saavel Livets Skyggesider som Lyssider stærkest fremtrædende. – Selvmord er i det Hele taget hyppigere i Kjøbenhavn end i Kjøbstæderne. Enkelte af disse staae dog betydeligt over Kjøbenhavn; det er saaledes Tilfældet med Kjøbstæderne i Frederiksborg og Ribe Amter, hvor der paa 100,000 Jndbyggere kommer 56,5 og 55,8 Selvmord eller eet Selvmord paa 1771 og 1792 Mennesker. Denne Hyppighed er i høi Grad paafaldende. – Af Stifterne er Fyens det bedst befolkede, men tillige det, der tæller de færreste Selvmord, Aalborg derimod er et af de daarligst befolkede, og dog et af dem, der er rigest paa Sølvmord. Af Nørrejyllands Amter er Aarhuus og Veile de bedst befolkede, men staae langt tilbage med Hensyn til Hyppigheden af Selvmord. Hjørring og Aalborg Amter derimod, som tælle de fleste Selvmord, indtage begge kun en middelmaadig Rang med Hensyn til Befolkningen, og saaledes fremdeles, saa at der ikke er nogen Grund til at antage, at Befolkningens Tæthed skulde for- oge Fristelserne til at begaae Selvmord. – Til 100 Selvmord, blandt Mandfolk svare 33,7 blandt Fruentimmer. Selvmord, ere altsaa 3 Gange saa hyppige for første Kjøn som for det sidste. Fruentimmerne adlyde saaledes i denne Henseende andre Love end Mandfolkene, hvilket vistnok især skriver sig fra den Taalmodighed og den resignerende Kraft, hvormed de saa hyppigt bærer Livets Gjenvordigheder, Egenskaber, der netop høre med til den qvindelige Naturs skjønneste Prydelser. – Selvmord er, i Forhold til Folkemængden, omtrent 3 Gange saa hyppigt i Danmark som i Frankrig. - J hele Danmark er hver 60de af de Døde over 10 Aar en Selvmorder, eller med andre Ord: næsten 2 Procent af alle Dødsfald ere foraarsagede ved Selvmord. J Kjøbenhavn naaer denne Forbrydelse for Mandfolk en foruroligende Høide, idet hvert 27de døde Mandfolk over 10 Aar er en Selvmorder, saa at altsaa i denne Alder næsten 4 pCt. af de Afdøde bortrykkes paa denne Maade. "Dette Resultat – siger Hr. K. – vil i høi Grad frappere Enhver, og dog er det under Virkeligheden; thi det er utvivlsomt, at nogle Selvmord skjules."